12. ฐานะการเงินและผลการดำเนินงาน

งบการเงิน

  สรุปรายงานการสอบบัญชี

สำหรับงบการเงินงวดปีสิ้นสุดวันที่ 31 ธันวาคม 2548

ตรวจสอบโดยนางสุมาลี โชคดีอนันต์ ผู้สอบบัญชีรับอนุญาตเลขทะเบียน 3322 บริษัท แกรนท์ธอร์นตัน
จำกัด ซึ่งได้แสดงความเห็นว่างบการเงินของบริษัทแสดงฐานะการเงิน ผลการดำเนินงาน
และกระแสเงินสดถูกต้องตามที่ควรในสาระสำคัญตามหลักการบัญชีที่รับรองทั่วไป
แต่ให้ข้อสังเกตเรื่องการมิได้เข้าสังเกตการณ์การตรวจนับสินค้าคงเหลือ ณ วันที่ 31 ธันวาคม
2546 จำนวน 8.3 ล้านบาท
และไม่สามารถใช้วิธีการอื่นตรวจสอบให้เป็นที่พอใจในปริมาณและมูลค่าสินค้าคงเหลือดังกล่าว
ซึ่งอาจเป็นผลกระทบต่อรายการปรับปรุงต่องบการเงินสำหรับปี 2547 ที่อาจจำเป็น

สำหรับงบการเงินงวดปีสิ้นสุดวันที่ 31 ธันวาคม 2549

ตรวจสอบโดยนางสุมาลี โชคดีอนันต์ ผู้สอบบัญชีรับอนุญาตเลขทะเบียน 3322 บริษัท แกรนท์ธอร์นตัน
จำกัด ซึ่งได้แสดงความเห็นว่างบการเงินของบริษัทแสดงฐานะการเงิน ผลการดำเนินงาน
และกระแสเงินสดถูกต้องตามที่ควรในสาระสำคัญตามหลักการบัญชีที่รับรองทั่วไป

สำหรับงบการเงินงวดปีสิ้นสุดวันที่ 31 ธันวาคม 2550

ตรวจสอบโดยนางสุมาลี โชคดีอนันต์ ผู้สอบบัญชีรับอนุญาตเลขทะเบียน 3322 บริษัท แกรนท์ธอร์นตัน
จำกัด ซึ่งได้แสดงความเห็นว่างบการเงินของบริษัทแสดงฐานะการเงิน ผลการดำเนินงาน
และกระแสเงินสดถูกต้องตามที่ควรในสาระสำคัญตามหลักการบัญชีที่รับรองทั่วไป

ตารางสรุปงบการเงินบริษัท ไซแมท เทคโนโลยี จำกัด (มหาชน)

งบดุล สำหรับปีสิ้นสุด ณ 31 ธันวาคม 2548 ถึง 31 ธันวาคม 2550

[]

งบกำไรขาดทุน สำหรับปีสิ้นสุด ณ 31 ธันวาคม 2548 ถึง 31 ธันวาคม 2550

[]

งบกระแสเงินสด สำหรับปีสิ้นสุด ณ 31 ธันวาคม 2548 ถึง 31 ธันวาคม 2550

[]

อัตราส่วนทางการเงินที่สำคัญ สำหรับปีสิ้นสุด ณ 31 ธันวาคม 2548 ถึง 31 ธันวาคม 2550

[]

  คำอธิบายและการวิเคราะห์ฐานะการเงินและผลการดำเนินงาน

  ภาพรวมการดำเนินงานที่ผ่านมา

บริษัทดำเนินธุรกิจเกี่ยวกับเทคโนโลยีสารสนเทศด้านการจัดเก็บและจัดการข้อมูลในองค์กร
การเติบโตของบริษัทขึ้นอยู่กับการเติบโตของเทคโนโลยีสารสนเทศโดยรวม
ประกอบกับการขยายตัวของธุรกิจค้าปลีกซึ่งปัจจุบันเป็นกลุ่มลูกค้าหลักของบริษัท
รายได้ของบริษัทมีการเติบโตต่อเนื่องอย่างรวดเร็วตลอด 3 ปีที่ผ่านมา รายได้รวมของกลุ่มบริษัท
(ประกอบด้วยบริษัท ไซแมท เทคโนโลยี จำกัด (มหาชน) และบริษัท ไซแมท ซอฟท์ จำกัด
ซึ่งเดิมเป็นส่วนธุรกิจซอฟท์แวร์ในบริษัทแม่ แต่แยกออกมาเป็นบริษัทย่อยตั้งแต่เดือนสิงหาคม 2549)
ในปี 2548 ปี 2549 และ ปี 2550 เท่ากับ 172.56 ล้านบาท 289.20 ล้านบาท และ 351.71
ล้านบาท ตามลำดับ คิดเป็นอัตราการเติบโตร้อยละ 49.09 ร้อยละ 67.60 และร้อยละ 21.61
ในปี 2548 ปี 2549และปี 2550 ตามลำดับ
กลุ่มบริษัทมีอัตราการเติบโตที่มากกว่าสภาวะอุตสาหกรรมสารสนเทศและอุตสาหกรรมค้าปลีกโดยรวม
เนื่องจากสินค้าของบริษัทสามารถตอบสนองความต้องการขององค์กรที่ต้องการพัฒนาประสิทธิภาพของการทำงาน
ซึ่งตลาดในกลุ่มนี้มีการเติบโตอย่างรวดเร็ว
อีกทั้งบริษัทสามารถเจาะตลาดลูกค้าใหม่พร้อมกับรักษาฐานลูกค้าเดิมในรูปของการให้บริการบำรุงรักษา
รวมถึงการเปลี่ยนอุปกรณ์ที่ล้าสมัย (Replacement) ทำให้รายได้มีการเติบโตอย่างต่อเนื่อง

กลุ่มบริษัทมีกำไรสุทธิในปี 2548 ปี 25490 และ ปี 2550 เท่ากับ 29.70 ล้านบาท 36.09
ล้านบาท และ 30.76 ล้านบาท ตามลำดับ คิดเป็นอัตราการส่วนกำไรสุทธิเท่ากับร้อยละ 17.21
ร้อยละ 12.48 และร้อยละ 8.75 ตามลำดับ โดยในปี 2549 และปี 2550
อัตรากำไรสุทธิลดลงเนื่องจากต้นทุนขายที่เพิ่มสูงขึ้นและค่าใช้จ่ายในการขายและบริหารที่เพิ่มขึ้นเนื่องจากการย้ายสำนักงานและการเตรียมตัวเพื่อเข้าจดทะเบียนในตลาดหลักทรัพย์

  การวิเคราะห์ผลการดำเนินงาน

  รายได้

รายได้รวมของบริษัทในปี 2548 และ ปี 2549 เท่ากับ 172.56 ล้านบาท และ 289.20 ล้านบาท
ตามลำดับ คิดเป็นอัตราการเติบโตร้อยละ 49.09 และร้อยละ 67.60 ในปี 2548 และปี 2549
ตามลำดับ ส่วนในปี 2550 บริษัทมีรายได้รวม 351.71 ล้านบาท คิดเป็นอัตราการเติบโตร้อยละ
21.61
รายได้ของบริษัทมีการเติบโตต่อเนื่องจากการขยายตัวของอุตสาหกรรมเทคโนโลยีสารสนเทศ
ประกอบกับการเติบโตของฐานลูกค้าบริษัทซึ่งส่วนใหญ่เป็นผู้ประกอบการในธุรกิจค้าปลีก
นอกจากนั้นบริษัทยังให้บริการบริษัทเอกชนและภาคราชการที่ให้ความสำคัญกับการพัฒนาระบบการทำงานเพื่อเพิ่มประสิทธิภาพ
ควบคู่ไปกับการรักษาความสัมพันธ์อย่างต่อเนื่องกับฐานลูกค้าเดิม เช่น บริษัทเอกชัย ดิสทริบิวชั่น
ซิสเต็ม จำกัดหรือ Tesco Lotus ทำให้รายได้ของบริษัทมีการเติบโตอย่างก้าวกระโดด
ทั้งนี้รายได้ของบริษัทแบ่งออกได้เป็น 3 ประเภท ได้แก่ รายได้จากการขาย
ซึ่งแบ่งเป็นการขายฮาร์ดแวร์รวมกับซอฟท์แวร์ที่ขายประกอบกัน
และการขายซอฟท์แวร์ที่พัฒนาเฉพาะสำหรับลูกค้า รายได้บริการและค่าบำรุงรักษา
และรายได้ค่าเช่า ดังตาราง

(หน่วย : บาท)

+-------------------+---------+------+---------+------+---------+-----+
| โครงสร้างรายได้     | ปี 2548  |      | ปี 2549  |      | ปี 2550  |     |
+===================+=========+======+=========+======+=========+=====+
|                   | มูลค่า    | ร    | มูลค่า    | ร    | มูลค่า    | ร้อ  |
|                   | (บาท)   | ้อยละ | (บาท)   | ้อยละ | (บาท)   | ยละ |
+-------------------+---------+------+---------+------+---------+-----+
| รายได้จากการขาย    | 124,    | 7    | 220,    | 7    | 287,    | 81  |
|                   | 379,722 | 2.08 | 961,766 | 6.40 | 282,510 | .68 |
| -                 |         |      |         |      |         |     |
| ฮาร์ดแวร์รวมกับ      | 3,      | 2.13 | 6,      | 2.35 | 4,      | 1   |
| ซอฟท์แวร์ที่ขายประกอบ | 681,550 |      | 796,500 |      | 117,275 | .17 |
|                   |         |      |         |      |         |     |
| -                 |         |      |         |      |         |     |
| ซอฟท์แวร์ที่พัฒนาเฉพาะ |         |      |         |      |         |     |
+-------------------+---------+------+---------+------+---------+-----+
| รายได้บ            | 34,     | 1    | 47,     | 1    | 47,     | 13  |
| ริการและค่าบำรุงรักษา | 093,237 | 9.76 | 962,595 | 6.58 | 716,057 | .57 |
+-------------------+---------+------+---------+------+---------+-----+
| รายได้ค่าเช่า        | 10,     | 5.84 | 10,     | 3.49 | 9,      | 2   |
|                   | 083,780 |      | 083,780 |      | 506,691 | .70 |
+-------------------+---------+------+---------+------+---------+-----+
| รายได้อื่นๆ          | 318,915 | 0.18 | 3,      | 1.17 | 3,      | 0   |
|                   |         |      | 397,177 |      | 083,376 | .88 |
+-------------------+---------+------+---------+------+---------+-----+
| รายได้รวม          | 172,    | 10   | 289,    | 10   | 351,    | 100 |
|                   | 557,204 | 0.00 | 201,818 | 0.00 | 705,909 | .00 |
+-------------------+---------+------+---------+------+---------+-----+

รายได้หลักของบริษัทคือรายได้จากการขายฮาร์ดแวร์รวมกับซอฟท์แวร์ประกอบ หรือโปรแกรม
MobileNet ซึ่งใช้ในการเชื่อมต่อคอมพิวเตอร์มือถือของบริษัทเข้ากับฐานข้อมูลของลูกค้า โดยปี
2548 และปี 2549 บริษัทมีรายได้จากการขายฮาร์ดแวร์เท่ากับ 124.38 ล้านบาท และ 220.96
ล้านบาท ตามลำดับ คิดเป็นร้อยละ 72.08 และร้อยละ 76.40 ของรายได้รวมตามลำดับ
โดยมีอัตราการขยายตัวของยอดขายร้อยละ 22.78 และร้อยละ 77.65 ในปี 2548 และ 2549
ตามลำดับ ส่วนในปี 2550 มียอดขายฮาร์ดแวร์เท่ากับ 287.28 ล้านบาท คิดเป็นร้อยละ 81.68
ของรายได้รวม โดยคิดเป็นอัตราการขยายตัวร้อยละ 30.01 ในปี 2548
ยอดขายเพิ่มขึ้นจากการขยายยอดซื้อของลูกค้ารายใหญ่ ส่วนในปี 2549 และปี 2550
บริษัทสามารถรักษาฐานลูกค้าเดิมและขยายฐานลูกค้าใหม่ได้ จึงทำให้ยอดขายเพิ่มขึ้นอย่างมีนัยสำคัญ

รายได้จากการขายซอฟท์แวร์ที่พัฒนาเฉพาะ ในปี 2548 และปี 2549 เท่ากับ 3.68 ล้านบาท และ
6.80 ล้านบาท ตามลำดับ คิดเป็นร้อยละ 2.13 และร้อยละ 2.35 ของรายได้รวมตามลำดับ
โดยมีอัตราการขยายตัวของยอดขายร้อยละ 103.12 และร้อยละ 84.61 ในปี 2548 และ 2549
ตามลำดับ ส่วนในปี 2550 มียอดขายซอฟท์แวร์เท่ากับ 4.12 ล้านบาท คิดเป็นร้อยละ 1.17
ของรายได้รวม โดยคิดเป็นอัตราการลดลงร้อยละ 39.42 ปัจจุบันซอฟท์แวร์ที่บริษัทพัฒนาคือระบบ
WMS, SFA และโปรแกรมประยุกต์อื่นๆตามที่ลูกค้าต้องการ
รายได้จากการขายโปรแกรมจะไม่คงที่ขึ้นอยู่กับจำนวนโครงการและขนาดของโครงการที่ขายได้ในแต่ละปี
ปัจจุบันการพัฒนาโปรแกรมซอฟท์แวร์อยู่ภายใต้การจัดการของ ไซแมท ซอฟท์
ซึ่งกำลังอยู่ในระหว่างการพัฒนาโปรแกรมสำเร็จรูปเพื่อขยายสู่ตลาดบริษัทขนาดกลางและเล็ก

รายได้บริการและค่าบำรุงรักษา ในปี 2548 และปี 2549 เท่ากับ 34.09 ล้านบาท และ 47.96
ล้านบาท ตามลำดับ คิดเป็นร้อยละ 19.76 และร้อยละ 16.58 ของรายได้รวมตามลำดับ
โดยมีอัตราการขยายตัวของยอดขายร้อยละ 282.90 และร้อยละ 40.68 ในปี 2548 และ 2549
ตามลำดับ ส่วนในปี 2550 มีรายได้บริการและค่าบำรุงรักษาเท่ากับ 47.72 ล้านบาท
คิดเป็นร้อยละ 13.57 ของรายได้รวม โดยมีรายได้ใกล้เคียงกับปีก่อน
ลูกค้าที่รับบริการในส่วนนี้ไม่ใช่ลูกค้าที่ซื้ออุปกรณ์ฮาร์ดแวร์ทั้งหมด
แต่เป็นลูกค้าส่วนที่ต้องการการดูแลเป็นพิเศษนอกเหนือจากการรับประกันตามปกติ เช่น
ต้องการความรวดเร็วในการซ่อมหรือต้องการอุปกรณ์สำรองในทันที
รายได้ในส่วนนี้เติบโตอย่างมีนัยสำคัญในปี 2548
เนื่องมาจากบริษัทได้เริ่มทำสัญญาให้บริการบำรุงรักษากับ Tesco Lotus และมีการต่อสัญญามาถึงปี
2549 และปี 2550

รายได้จากค่าเช่า ในปี 2548 ปี 2549 และปี 2550 เท่ากับ 10.08 ล้านบาท 10.08 ล้านบาท
และ 9.51 ล้านบาท ตามลำดับ
รายได้จากค่าเช่าส่วนใหญ่คือรายได้จากให้การไฟฟ้าส่วนภูมิภาคการเช่าเครื่องคอมพิวเตอร์มือถือจำนวน
1,057 เครื่อง เพื่อใช้ในงานการจดหน่วยไฟฟ้าของหน่วยงานการไฟฟ้าต่างๆในส่วนภูมิภาค
โดยมีระยะเวลาการเช่าตั้งแต่ สิงหาคม 2547 – กันยายน 2550
รวมค่าเช่าทั้งสิ้นตามสัญญาเช่าเป็นจำนวนเงิน 30.36 ล้านบาท (ไม่รวมภาษีมูลค่าเพิ่ม) ในปี
2548– 2549 รายได้ค่าเช่าคือรายได้จากการไฟฟ้าส่วนภูมิภาคทั้งหมด ส่วนในปี 2550
บริษัทมีรายได้ค่าเช่าเพิ่มเติมจากลูกค้ารายอื่นด้วย

ทั้งนี้บริษัทมีสัดส่วนรายได้หลักจากลูกค้าใหม่ในปี 2548 ปี 2549 และปี 2550 คิดเป็นร้อยละ
33.67 ร้อยละ 41.37 และร้อยละ 5.00 ตามลำดับ
ส่วนที่เหลือเป็นรายได้จากลูกค้าเดิมที่ซื้อสินค้าและบริการเพื่อการขยายสาขาและเพื่อเปลี่ยนใช้แทนของเดิมที่ล้าสมัยแล้ว
บริษัทมีนโยบายรักษาฐานลูกค้าเก่าพร้อมกับกระจายรายได้สู่ฐานลูกค้าใหม่ๆอย่างต่อเนื่องเพื่อลดการพึ่งพิงรายได้จากลูกค้ารายใดรายหนึ่ง
อย่างไรก็ตามในปี 2550
ฐานลูกค้าใหม่ลดลงเนื่องจากบริษัทส่วนใหญ่ที่เป็นกลุ่มลูกค้าเป้าหมายชะลอการลงทุนตามการชะลอตัวของเศรษฐกิจ

ส่วนรายได้อื่นๆ ส่วนใหญ่มาจากกำไรจากอัตราแลกเปลี่ยน โดยในปี 2549 และปี 2550
บริษัทมีกำไรจากอัตราแลกเปลี่ยนเป็นจำนวน 2.84 ล้านบาท และ 1.28 ล้านบาท ตามลำดับ
ส่วนในปี 2548 บริษัทมีผลขาดทุนจากอัตราแลกเปลี่ยนจำนวน 0.13 ล้านบาท
บริษัทมิได้ทำสัญญาซื้อขายเงินตราต่างประเทศล่วงหน้าสำหรับการสั่งซื้อวัตถุดิบทั้งหมด
แต่มีนโยบายทำสัญญาซื้อขายเงินตราต่างประเทศล่วงหน้าในช่วงที่ค่าเงินบาทมีความผันผวน
ดังนั้นจึงมีผลกำไรและขาดทุนจากอัตราแลกเปลี่ยนเกิดขึ้น
อย่างไรก็ตามที่ผ่านมาผลกระทบจากอัตราแลกเปลี่ยนไม่จัดว่ามีนัยสำคัญต่อผลประกอบการโดยรวมของบริษัท

รายได้อื่นๆที่นอกเหนือจากนั้นมีจำนวน 0.32 ล้านบาท 0.55 ล้านบาท และ 1.81 ล้านบาทในปี
2548 ปี 2549 และปี 2550 ตามลำดับ ซึ่งส่วนใหญ่เป็นรายได้จากดอกเบี้ยรับ

  ต้นทุนขายและกำไรขั้นต้น

ต้นทุนขายและบริการในปี 2548 ปี 2549 และปี 2550 เท่ากับ 99.49 ล้านบาท 180.41
ล้านบาท และ 254.88 ล้านบาท ตามลำดับ คิดเป็นอัตรากำไรขั้นต้นร้อยละ 42.24 ร้อยละ
36.88 และร้อยละ 26.89 ตามลำดับ โดยมีรายละเอียดดังต่อไปนี้

+------------------+--------+-------+--------+------+--------+-------+
| โครงสร้างต้นทุน     | ปี 2548 |       | ปี 2549 |      | ปี 2550 |       |
+==================+========+=======+========+======+========+=======+
|                  | มูลค่า   | กำไ   | มูลค่า   | กำไร | มูลค่า   | กำไ   |
|                  | (บาท)  | รขั้นต้น | (บาท)  | ขั้นต้น | (บาท)  | รขั้นต้น |
|                  |        |       |        |      |        |       |
|                  |        | (ร    |        | (ร้อ  |        | (ร    |
|                  |        | ้อยละ) |        | ยละ) |        | ้อยละ) |
+------------------+--------+-------+--------+------+--------+-------+
| ต้นทุนขาย          | 78,7   | 36.69 | 143,2  | 3    | 222,7  | 22.47 |
|                  | 43,423 |       | 68,244 | 5.16 | 22,577 |       |
| -                |        | 10.52 |        |      |        | 6.50  |
| ฮาร์ดแวร์รวมกับซ    | 3,2    |       | 4,1    | 3    | 3,8    |       |
| อฟท์แวร์ที่ขายประกอบ | 94,280 |       | 51,737 | 8.91 | 49,449 |       |
|                  |        |       |        |      |        |       |
| -                |        |       |        |      |        |       |
| ซ                |        |       |        |      |        |       |
| อฟท์แวร์ที่พัฒนาเฉพาะ |        |       |        |      |        |       |
+------------------+--------+-------+--------+------+--------+-------+
| ต้นทุนบร           | 13,7   | 59.81 | 29,2   | 3    | 24,5   | 48.48 |
| ิการและค่าบำรุงรักษา | 00,404 |       | 37,511 | 9.04 | 82,438 |       |
+------------------+--------+-------+--------+------+--------+-------+
| ต้นทุนค่าเช่า        | 3,7    | 62.83 | 3,7    | 6    | 3,7    | 60.79 |
|                  | 48,009 |       | 48,009 | 2.83 | 27,278 |       |
+------------------+--------+-------+--------+------+--------+-------+
| ต้นทุนรวม          | 99,4   | 42.24 | 180,4  | 3    | 254,8  | 26.89 |
|                  | 86,115 |       | 05,500 | 6.88 | 81,742 |       |
+------------------+--------+-------+--------+------+--------+-------+

ต้นทุนฮาร์ดแวร์รวมกับซอฟท์แวร์ซึ่งขายประกอบกัน จัดเป็นต้นทุนหลักของบริษัท ซึ่งในปี 2548 ปี
2549 และปี 2550 เท่ากับ 78.74 ล้านบาท 143.27 ล้านบาท และ 222.72 ล้านบาท
ตามลำดับ คิดเป็นอัตรากำไรขั้นต้นร้อยละ 36.69 ร้อยละ 35.16 และร้อยละ 22.47 ตามลำดับ
ในปี 2550
อัตรากำไรขั้นต้นจากการขายฮาร์ดแวร์ปรับตัวลดลงเนื่องจากบริษัทมีการขายอุปกรณ์ฮาร์ดแวร์บางรุ่นสำหรับลูกค้ารายหนึ่งเป็นจำนวนมาก
ซึ่งมีอัตรากำไรขั้นต้นที่ต่ำ จึงทำให้กำไรขั้นต้นของบริษัทโดยรวมลดลง

ต้นทุนซอฟท์แวร์ที่พัฒนาเฉพาะให้กับลูกค้า ในปี 2548 ปี 2549 และปี 2550 เท่ากับ 3.29
ล้านบาท 4.15 ล้านบาท และ 3.85 ล้านบาท ตามลำดับ คิดเป็นอัตรากำไรขั้นต้นร้อยละ 10.52
ร้อยละ 38.91 และร้อยละ 6.50 ตามลำดับ
ต้นทุนซอฟท์แวร์ประกอบด้วยค่าแรงพนักงานฝ่ายพัฒนาโปรแกรม
โดยอัตรากำไรขั้นต้นจะแปรผันตามกำไรของโครงการต่างๆ

ต้นทุนบริการและค่าบำรุงรักษา ในปี 2548 ปี 2549 และปี 2550 เท่ากับ 13.70 ล้านบาท
29.24 ล้านบาท และ 24.58 ล้านบาท ตามลำดับ คิดเป็นอัตรากำไรขั้นต้นร้อยละ 59.81 ร้อยละ
39.04 และร้อยละ 48.48 ตามลำดับ
ต้นทุนในส่วนนี้ประกอบด้วยต้นทุนค่าอะไหล่และค่าแรงพนักงานฝ่ายซ่อมบำรุงและตรวจสอบคุณภาพ
ทั้งนี้ในปี 2549 บริษัทมีภาระต้นทุนบริการเพิ่มมากขึ้นเนื่องจากได้เกิดเหตุการณ์น้ำท่วมสาขาของ
Tesco Lotus ซึ่งเป็นลูกค้ารายใหญ่หลายสาขา โดยเฉพาะในจังหวัดอยุธยา
ซึ่งเป็นภาระของบริษัทในการเข้าซ่อมบำรุงตามสัญญา
นอกจากนั้นบริษัทยังมีการปรับปรุงในส่วนของการให้บริการเพื่อเพิ่มศักยภาพในการแข่งขัน
ส่งผลให้อัตรากำไรขั้นต้นปรับตัวลดลง ส่วนในปี 2550
บริษัทมีการให้บริการซ่อมบำรุงสำหรับการขายอุปกรณ์ฮาร์ดแวร์ทั่วไปสำหรับ Tesco Lotus
ด้วยส่งผลให้ต้นทุนค่าแรงพนักงานปรับตัวสูงขึ้น

ต้นทุนค่าเช่าหมายถึงค่าเสื่อมราคาสำหรับฮาร์ดแวร์ให้เช่า
บริษัทมีกำไรขั้นต้นในส่วนนี้โดยเฉลี่ยเท่ากับร้อยละ 62.83
สำหรับฮาร์ดแวร์ที่บริษัทให้การไฟฟ้าส่วนภูมิภาคเช่า บริษัททำสัญญาเช่าเป็นระยะเวลา 3 ปี
แต่ตัดค่าเสื่อมราคาโดยวิธีเส้นตรงเป็นระยะเวลา 5 ปี
บริษัทมีแผนจะขายฮาร์ดแวร์ดังกล่าวภายหลังจากหมดสัญญา
โดยมูลค่าตลาดของฮาร์ดแวร์สูงกว่ามูลค่าตามบัญชี ณ สิ้นไตรมาส 3 ปี 2550
ทั้งนี้สำหรับฮาร์ดแวร์ที่ให้ลูกค้ารายอื่นเช่า บริษัทตัดค่าเสื่อมราคาโดยใช้วิธีเส้นตรงเป็นระยะเวลา
3 ปีตามอายุสัญญา

ค่าใช้จ่ายในการขายและบริหาร

ค่าใช้จ่ายในการขายและบริหารในปี 2548 ปี 2549 และปี 2550 เท่ากับ 29.11 ล้านบาท
55.86 ล้านบาท และ 58.99 ล้านบาท ตามลำดับ คิดเป็นสัดส่วนร้อยละ 16.87 ร้อยละ 19.32
และร้อยละ 16.78 ของรายได้รวม ตามลำดับ
ค่าใช้จ่ายในการขายและบริหารที่สำคัญคือค่าใช้จ่ายเกี่ยวกับพนักงาน เช่น เงินเดือน ค่าล่วงเวลา
เบี้ยเลี้ยง และโบนัส เป็นต้น ในปี 2548 ปี 2549 และปี 2550
ค่าใช้จ่ายเกี่ยวกับพนักงานมีมูลค่ารวม 9.76 ล้านบาท 15.43 ล้านบาท และ 21.39 ล้านบาท
ตามลำดับ คิดเป็นสัดส่วนร้อยละ 33.53 ร้อยละ 27.62 และร้อยละ 36.26
ของค่าใช้จ่ายในการขายและบริหารทั้งหมด ค่าใช้จ่ายในส่วนที่เกี่ยวข้องกับพนักงานเพิ่มขึ้นในปี
2550 จากการเพิ่มจำนวนพนักงาน โดยเฉพาะในระดับบริหาร เพื่อการปรับโครงสร้างองค์กร
ส่วนในปี 2549 ค่าใช้จ่ายขายและบริหารมีสัดส่วนที่เพิ่มขึ้น
เนื่องจากมีค่าใช้จ่ายด้านที่ปรึกษาเพื่อการเข้าจดทะเบียนในตลาดหลักทรัพย์
ค่าเช่าสำนักงานที่เพิ่มขึ้น ค่าใช้จ่ายในการย้ายสำนักงาน รวมทั้งค่านายหน้าจำนวน 6.06 ล้านบาท
นอกจากนี้บริษัทมีการตั้งสำรองสินค้าล้าสมัยและอุปกรณ์สำรองสำหรับงานบริการจำนวนรวม 3.68
ล้านบาท
โดยสินค้าดังกล่าวเป็นสินค้าของผู้ผลิตรายหนึ่งซึ่งบริษัทเคยเป็นตัวแทนจำหน่ายในอดีตแต่ได้ยกเลิกการเป็นตัวแทนจำหน่ายไป
จึงไม่สามารถทำการตลาดสินค้าของผู้ผลิตรายนั้นได้อีกต่อไป บริษัทจึงได้ตั้งสำรองในส่วนนี้
อย่างไรก็ตามบริษัทมีนโยบายใช้สินค้าในส่วนนี้เพื่อสำรองเป็นอะไหล่ให้กับลูกค้าปัจจุบันที่ใช้สินค้าของผู้ผลิตดังกล่าว
และขายส่วนที่เกินความจำเป็นให้กับ Grand-Flo ซึ่งเป็นตัวแทนจำหน่ายของผู้ผลิตดังกล่าว
ทั้งนี้บริษัทกำลังอยู่ในระหว่างการเจรจาเพื่อเป็นตัวแทนจำหน่ายให้กับผู้ผลิตรายดังกล่าวอีกครั้ง
ดังนั้นจึงคาดว่าจะไม่มีการตั้งสำรองในส่วนนี้เพิ่มขึ้นอีกในอนาคต สำหรับปี 2550
บริษัทมีสัดส่วนค่าใช้จ่ายในการขายและบริหารต่อรายได้รวมลดลงเนื่องจากไม่มีการตั้งสำรองสินค้าล้าสมัยและอุปกรณ์สำรองสำหรับงานบริการเพิ่มเติม

ภาษีเงินได้

สำหรับปี 2550 กลุ่มบริษัทได้รับผลประโยชน์ทางภาษีจากการที่บริษัท ไซแมท ซอฟต์ จำกัด
ซึ่งเป็นบริษัทย่อยของบริษัทได้รับสิทธิประโยชน์ทางภาษีจาก BOI
โดยได้รับยกเว้นภาษีเงินได้นิติบุคคลเป็นระยะเวลา 8 ปี (บริษัทย่อยเริ่มมีรายได้ในเดือนธันวาคม
2550)
ดังนั้นรายได้จากการพัฒนาและจำหน่ายซอฟต์แวร์ที่บริษัทย่อยได้ขายให้บริษัทจึงได้รับยกเว้นภาษี
ส่งผลให้ภาษีเงินได้ในปี 2550 ของบริษัทลดลงจากปีก่อนประมาณร้อยละ 63.58

กำไรสุทธิ

บริษัทมีกำไรสุทธิในปี 2548 ปี 2549 และปี 2550 เท่ากับ 29.70 ล้านบาท 36.09 ล้านบาท
และ 30.76 ล้านบาท ตามลำดับ คิดเป็นอัตราส่วนกำไรสุทธิเท่ากับร้อยละ 17.21 ร้อยละ 12.48
และร้อยละ 8.75 ตามลำดับ ในปี 2549 และปี 2550
อัตรากำไรสุทธิลดลงเนื่องจากต้นทุนขายและค่าใช้จ่ายในการขายและบริหารที่เพิ่มขึ้น
ทั้งนี้บริษัทมีกำไรต่อหุ้นสำหรับปี 2548 ปี 2549 และปี 2550 (คำนวณที่มูลค่าที่ตราไว้ 1 บาท)
เท่ากับ 1.19 บาทต่อหุ้น 0.64 บาทต่อหุ้น และ 0.53 บาทต่อหุ้น ตามลำดับ

  การวิเคราะห์ฐานะทางการเงิน

  สินทรัพย์

กลุ่มบริษัทมีสินทรัพย์รวม ณ สิ้นปี 2548 ปี 2549 และปี 2550 เท่ากับ 109.20 ล้านบาท 168.15
ล้านบาท และ 237.39 ล้านบาท ตามลำดับ
เนื่องจากบริษัทประกอบธุรกิจซื้อขายฮาร์ดแวร์และให้การพัฒนาซอฟท์แวร์
ดังนั้นบริษัทจึงมีสินทรัพย์ที่ใช้ในการประกอบธุรกิจไม่มากนัก ซึ่งเป็นปกติของธุรกิจประเภทนี้
นอกจากนี้กลุ่มบริษัทใช้วิธีการเช่าสำนักงานในการดำเนินงาน
ดังนั้นสินทรัพย์ถาวรหรือสินทรัพย์ไม่หมุนเวียนของบริษัทจึงมีสัดส่วนที่น้อยเมื่อเทียบกับสินทรัพย์รวม
สินทรัพย์ส่วนใหญ่ของบริษัทจะอยู่ในรูปสินทรัพย์หมุนเวียน เช่น ลูกหนี้การค้าและสินค้าคงเหลือ
ซึ่งเติบโตตามการขยายตัวของธุรกิจ

สินทรัพย์หมุนเวียนของบริษัท ณ สิ้นปี 2548 ปี 2549 และสิ้นปี 2550 เท่ากับ 74.52 ล้านบาท
121.63 ล้านบาท และ 190.95 ล้านบาท ตามลำดับ คิดเป็นสัดส่วนร้อยละ 68.24 ร้อยละ
72.33 และร้อยละ 80.43 ของสินทรัพย์รวม ตามลำดับ สินทรัพย์หมุนเวียน ณ สิ้นปี 2550
เพิ่มขึ้นอย่างมีสาระสำคัญเนื่องจากบริษัทได้รับเงินจากการเพิ่มทุนจำนวน 68
ล้านบาทในเดือนธันวาคม 2550 สัดส่วนของสินทรัพย์หมุนเวียนที่มากกว่าร้อยละ 50
แสดงให้เห็นว่าการขยายตัวของธุรกิจของบริษัทขึ้นอยู่กับเงินทุนหมุนเวียนในรูปของสินทรัพย์หมุนเวียนเป็นสำคัญ
สินทรัพย์หมุนเวียนของบริษัทประกอบด้วยสินทรัพย์ที่สำคัญดังต่อไปนี้

(1) สินค้าคงเหลือ ณ สิ้นปี 2548 ปี 2549 และสิ้นปี 2550 มีมูลค่าเท่ากับ 39.88 ล้านบาท
    37.95 ล้านบาท และ 33.29 ล้านบาท ตามลำดับ คิดเป็นสัดส่วนร้อยละ 36.52 ร้อยละ
    22.57 และร้อยละ 14.03 ของสินทรัพย์รวม ตามลำดับ ณ สิ้นปี 2548
    บริษัทมีการสั่งซื้ออุปกรณ์สำหรับลูกค้ารายใหญ่ 3 ราย จึงทำให้ปริมาณสินค้าคงเหลือเพิ่มขึ้น
    ส่วนในปี 2549 ต้นทุนมูลค่าสินค้าคงเหลือลดลงเนื่องจากต้นทุนสินค้าต่อหน่วยลดลง สำหรับปี
    2550 สินค้าคงเหลือลดลงเนื่องจากประสิทธิภาพในการบริหารคลังสินค้าดีขึ้น
    บริษัทมีนโยบายการสั่งซื้อสินค้าเมื่อได้รับคำสั่งซื้อจากลูกค้า
    โดยอาจมีการซื้อเก็บเข้าคลังสินค้าบางส่วนในกรณีที่คาดว่าจะสามารถทำตลาดได้ในระยะเวลาอันใกล้
    และจะมีการสั่งซื้ออะไหล่เพื่อสำรองสำหรับลูกค้า
    ซึ่งอะไหล่สำรองเหล่านี้บันทึกบัญชีรวมอยู่ในมูลค่าสินค้าคงเหลือ
    จึงทำให้อัตราส่วนระยะเวลาการขายสินค้าเฉลี่ยค่อนข้างยาว คือ 113 วัน 78 วัน และ 51
    วัน ในปี 2548 ปี 2549 และปี 2550 ตามลำดับ ทั้งนี้ในปี 2549
    มีการตั้งค่าเผื่อสินค้าเสื่อมสภาพหรือมูลค่าลดลงสำหรับอุปกรณ์ของผู้ผลิตที่บริษัทเคยเป็นตัวแทนจำหน่ายในอดีตในส่วนของสินค้าคงเหลือจำนวน
    1.24 ล้านบาท อย่างไรก็ตามในปี 2550
    บริษัทกลับรายการค่าเผื่อสินค้าเสื่อมสภาพเป็นจำนวน 0.24 ล้านบาท
    เนื่องจากบริษัทเปลี่ยนวิธีการคำนวณอัตราการตั้งค่าเผื่อให้ใกล้เคียงกับความเป็นจริงมากยิ่งขึ้น

(2) ลูกหนี้การค้า ณ สิ้นปี 2548 ปี 2549 และปี 2550 มีมูลค่าเท่ากับ 25.06 ล้านบาท 69.12
    ล้านบาท และ 67.68 ล้านบาท ตามลำดับ คิดเป็นสัดส่วนร้อยละ 22.94 ร้อยละ 41.11
    และร้อยละ 28.51 ของสินทรัพย์รวม ตามลำดับ
    กลุ่มบริษัทมีนโยบายให้เครดิตลูกหนี้การค้าทั่วไปประมาณ 30-45 วัน
    โดยมีอัตราส่วนระยะเวลาการเก็บหนี้เฉลี่ยในปี 2548 ปี 2549 และปี 2550 ที่ 46 วัน 59
    วัน และ 61 วัน ตามลำดับ ในปี 2549 และปี 2550
    กลุ่มบริษัทมีระยะเวลาเก็บหนี้เฉลี่ยเพิ่มขึ้นอย่างมีนัยสำคัญ เนื่องจากมีสัดส่วนการขายให้กับ
    Tesco-Lotus เพิ่มมากขึ้นโดยระยะเวลาเก็บหนี้จาก Tesco-Lotus อยู่ที่ประมาณ 45-60
    วัน ประกอบกับมีช่วงเวลาในการวางบิลโดยจะวางบิลเรียกเก็บเงินได้เดือนละ 2 ครั้ง
    ตามนโยบายของลูกค้า

  กลุ่มบริษัทมีรายละเอียดของลูกหนี้การค้า (รวมเช็ครับล่วงหน้าและลูกหนี้บริษัทที่เกี่ยวข้อง)
  แยกตามอายุหนี้ที่ค้างชำระดังนี้

  ---------------------------- -------------- ------------- --------------
  รายละเอียดลูกหนี้การค้า           มูลค่า (บาท)                   

                               ณ 31 ธ.ค.48    ณ 31 ธ.ค.49   ณ 31 ธ.ค.50

  ยังไม่ถึงกำหนดชำระ              12,136,465     36,816,162    54,815,447

  เกินกำหนดไม่เกิน 3 เดือน         12,137,441     19,670,182    9,409,841

  เกินกำหนด 3 – 6 เดือน          296,655        2,715,360     2,524,659

  เกินกำหนด 6-12 เดือน           411,369        3,639,636     973,813

  เกินกำหนดมากกว่า 12 เดือน       893,271        1,244,934     85,286

  ลูกหนี้การค้า                    25,875,201     64,086,274    67,809,046

  (หัก) ค่าเผื่อหนี้สงสัยจะสูญ         (818,371)      (824,927)     (127,865)

  ลูกหนี้การค้าสุทธิ                 25,056,830     63,261,347    67,681,181
  ---------------------------- -------------- ------------- --------------

ณ สิ้นปี 2549 บริษัทมีลูกหนี้ค้างชำระเกิน 3 เดือนเพิ่มขึ้นอย่างมีนัยสำคัญ
เนื่องมาจากบริษัทมีการขายสินค้าจำนวนมากให้กับลูกค้ารายใหญ่มากขึ้น
และลูกค้าต้องการเวลาในการตรวจสอบคุณภาพการใช้งานของสินค้าทั้งหมดก่อนจ่ายชำระหนี้
ทำให้เกิดการชำระหนี้เกินกำหนด
อย่างไรก็ตามบริษัทสามารถเรียกเก็บหนี้จากลูกค้าดังกล่าวได้ภายในไม่เกิน 120 วัน
ลูกหนี้ที่เกินกำหนด 6-12 เดือนจำนวน 3.50 ล้านบาท
บริษัทสามารถเก็บหนี้ได้แล้วทั้งจำนวนในเดือนกุมภาพันธ์ปี 2550 ส่วนลูกหนี้ที่เกินกำหนดชำระกว่า
12 เดือนได้ทำการตั้งค่าเผื่อสำรองหนี้สงสัยจะสูญแล้วทั้งจำนวน
ทั้งนี้ไม่รวมลูกหนี้บริษัทที่เกี่ยวข้องกันจำนวน 0.15 ล้านบาทและ 0.55 ล้านบาท ที่เกินกำหนด
6-12 เดือน และเกินกำหนดมากกว่า 12 เดือน ตามลำดับ สำหรับ ณ สิ้นปี 2550
บริษัทมีหนี้ที่เกินกำหนดมากกว่า 6 -12 เดือน (ไม่รวมลูกหนี้บริษัทที่เกี่ยวข้อง) จำนวนรวม 0.97
ล้านบาท และหนี้เกินกำหนดมากกว่า 12 เดือนจำนวน 0.09 ล้านบาทซึ่งค้างมาจากสิ้นปี 2549

ณ สิ้นปี 2548 กลุ่มบริษัทมีการสำรองค่าเผื่อหนี้สงสัยจะสูญเป็นจำนวนเงิน 818,371 บาท
โดยเป็นมูลหนี้ของลูกหนี้รายหนึ่งที่ประสบปัญหาสภาพคล่องทางการเงิน
ซึ่งบริษัทได้ดำเนินการฟ้องร้องและได้ระงับการขายสินค้าให้กับลูกหนี้รายนี้ อย่างไรก็ตามในปี 2549
บริษัทและลูกหนี้ได้จัดทำสัญญาประนอมหนี้ โดยลูกหนี้จะชำระค่าสินค้า ค่าดอกเบี้ย
ค่าทนายความในการฟ้องร้อง และค่าธรรมเนียมศาลแพ่งให้กับบริษัท เป็นจำนวนเงินทั้งสิ้น
881,809 บาท แบ่งจ่ายเป็นงวด สิ้นสุดในเดือนพฤศจิกายน 2549 แต่ ณ สิ้นปี 2549
บริษัทได้รับชำระเงินทั้งสิ้นเป็นจำนวนเพียง 200,000 บาท (ซึ่งบริษัทได้บันทึกลดหนี้แล้ว)
ปัจจุบันบริษัทจึงได้ดำเนินการฟ้องร้องเพิ่มเติม สำหรับปี 2549
กลุ่มบริษัทมีการสำรองค่าเผื่อหนี้สงสัยจะสูญรวมเป็นจำนวนเงิน 824,927 บาท
โดยเป็นหนี้สูญที่ค้างจากปี 2548 จำนวน 681,809 บาท และหนี้ที่เกินกำหนดชำระมากกว่า 12
เดือนซึ่งอยู่ในระหว่างการดำเนินการฟ้องร้อง สำหรับปี 2550
บริษัทมีการตั้งค่าเผื่อหนี้สงสัยจะสูญลดลงเนื่องจากลูกหนี้ที่เคยตั้งสำรองค่าเผื่อหนี้สงสัยจะสูญไว้ได้นำสินค้ามาชำระหนี้แทนเงินสด

สินทรัพย์ไม่หมุนเวียนของบริษัท ณ สิ้นปี 2548 ปี 2549 และสิ้นปี 2550 เท่ากับ 34.68 ล้านบาท
46.52 ล้านบาท และ 46.45 ล้านบาท ตามลำดับ คิดเป็นสัดส่วนร้อยละ 31.76 ร้อยละ 27.67
และร้อยละ 19.57 ของสินทรัพย์รวม ตามลำดับ สินทรัพย์ไม่หมุนเวียนที่สำคัญของบริษัทคือ

(1) เงินฝากธนาคารที่มีข้อจำกัดในการใช้คือเงินฝากเพื่อประกันเงินกู้ยืม มีจำนวนเท่ากับ 1.52
    ล้านบาท 7.52 ล้านบาท และ 11.56 ล้านบาท ณ สิ้นปี 2548 ปี 2549 และสิ้นปี 2550
    ตามลำดับ ในปี 2549 และปี 2550
    เงินฝากเพื่อประกันเงินกู้ยืมเพิ่มขึ้นเพื่อขยายวงเงินกู้ยืมระยะสั้น
    เพื่อเสริมสภาพคล่องในการชำระหนี้เจ้าหนี้การค้า

(2) อุปกรณ์เพื่อเช่าและเงินประกัน โดยในปี 2547
    บริษัทซื้อคอมพิวเตอร์มือถือเพื่อนำไปให้การไฟฟ้าส่วนภูมิภาคเช่าต่อ
    มีมูลค่าการเช่ารวมเงินประกันทั้งสิ้น 20.32 ล้านบาท ซึ่งมูลค่าในส่วนนี้ลดลงตามลำดับเหลือ
    16.57 ล้านบาท 12.83 ล้านบาท ณ สิ้นปี 2548 และปี 2549
    และจะหมดไปเมื่อสัญญาเช่าสิ้นสุดลงในเดือนกันยายนปี 2550 สำหรับ ณ สิ้นปี 2550
    อุปกรณ์เพื่อเช่าและเงินประกัน มีจำนวน 10.07 ล้านบาท
    โดยเป็นมูลค่าคงเหลือของอุปกรณ์สำหรับการไฟฟ้าส่วนภูมิภาค
    รวมกับอุปกรณ์ที่เช่าเพิ่มเติมให้กับลูกค้ารายใหม่

(3) อุปกรณ์สำนักงาน เครื่องตกแต่งติดตั้ง และยานพาหนะ มีจำนวน 15.96 ล้านบาท 23.20
    ล้านบาท และ 21.62 ล้านบาท ณ สิ้นปี 2548 ปี 2549 และสิ้นปี 2550 ตามลำดับ
    โดยเพิ่มขึ้นตามการขยายตัวของธุรกิจ ทั้งนี้อุปกรณ์ดังกล่าว
    หมายความรวมถึงอุปกรณ์คอมพิวเตอร์ที่บริษัทนำมาเป็นอุปกรณ์สำรองสำหรับลูกค้า โดยในปี
    2549
    มีการตั้งค่าเผื่อการด้อยค่าสำหรับอุปกรณ์ของผู้ผลิตที่บริษัทเคยเป็นตัวแทนจำหน่ายในอดีตในส่วนนี้จำนวน
    2.45 ล้านบาท

สภาพคล่อง

(1) สภาพคล่องกระแสเงินสด

กระแสเงินสดจากกิจกรรมการดำเนินงานในปี 2548 ปี 2549 และปี 2550
เป็นบวกอย่างต่อเนื่องเท่ากับ 5.95 ล้านบาท 30.26 ล้านบาท และ 61.07 ล้านบาท ตามลำดับ
เป็นผลมาจากที่บริษัทมีกำไรสุทธิต่อเนื่อง ส่วนกระแสเงินสดจากกิจกรรมการลงทุนในปี 2548 ปี
2549 และปี 2550 เท่ากับ (5.81) ล้านบาท (22.14) ล้านบาท และ (6.85) ตามลำดับ
สำหรับปี 2549 บริษัทมีเงินฝากธนาคารที่มีข้อจำกัดในการใช้เพิ่มขึ้น 6.00 ล้านบาท
และจ่ายเงินซื้ออุปกรณ์และเงินดาวน์รถยนต์เช่าซื้อเพิ่มขึ้น 16.24 ล้านบาท
สำหรับกระแสเงินสดจากกิจกรรมการจัดหาเงิน ในปี 2548 ปี 2549 และปี 2550 เท่ากับ 4.55
ล้านบาท (1.89) ล้านบาท และ 14.73 ล้านบาทตามลำดับ ในปี 2550
มีกระแสเงินสดจากกิจกรรมการจัดหาเงินเป็นบวกเนื่องจากมีเงินสดรับจากการเพิ่มทุนจำนวน 68
ล้านบาท และมีเงินปันผลจ่ายจำนวน 36 ล้านบาท
ทั้งนี้บริษัทมีกระแสเงินสดจากการดำเนินงานเพียงพอที่จะจ่ายปันผลดังกล่าวโดยมิได้กระทบต่อสภาพคล่องโดยรวมของบริษัท

(2) อัตราส่วนสภาพคล่อง

ในปี 2548 ปี 2549 และปี 2550 บริษัทมีอัตราส่วนสภาพคล่องเท่ากับ 2.13 เท่า 1.52 เท่า
และ 2.68 เท่า ตามลำดับ สำหรับปี 2550
อัตราส่วนสภาพคล่องเพิ่มขึ้นจากการเก็บหนี้ที่มีประสิทธิภาพมากขึ้นและจากเงินสดรับจากการเพิ่มทุนในช่วงเดือนธันวาคม
2550

แหล่งที่มาของเงินทุน

หนี้สินรวม ณ สิ้นปี 2548 ปี 2549 และปี 2550 เท่ากับ 42.92 ล้านบาท 84.27 ล้านบาท และ
75.47 ล้านบาท ตามลำดับ บริษัทไม่มีการกู้ยืมเงินระยะยาวจากสถาบันการเงิน
แต่มีนโยบายการใช้แหล่งเงินทุนจากการเพิ่มทุนในส่วนของผู้ถือหุ้นเพื่อลดภาระดอกเบี้ยจ่าย
ดังนั้นหนี้สินส่วนใหญ่ของบริษัทจึงอยู่ในรูปของหนี้สินหมุนเวียน ซึ่งมีมูลค่าเท่ากับ 35.05 ล้านบาท
80.21 ล้านบาท และ 71.35 ล้านบาท ณ สิ้นปี 2548 ปี 2549 และสิ้นปี 2550 ตามลำดับ
หนี้สินหมุนเวียนที่สำคัญประกอบด้วย

(1) เจ้าหนี้การค้า มีมูลค่าเท่ากับ 13.24 ล้านบาท 27.76 ล้านบาท และ 50.37 ล้านบาท ณ
สิ้นปี 2548 ปี 2549 และปี 2550 ตามลำดับ โดยมีระยะเวลาในการชำระหนี้เท่ากับ 64 วัน 41
วัน และ 60 วัน ตามลำดับ ซึ่งถือว่าอยู่ในระดับปกติ

(2) ค่าใช้จ่ายค้างจ่าย และภาษีเงินได้ค้างจ่าย มีมูลค่ารวมเท่ากับ 12.78 ล้านบาท 14.70
ล้านบาท และ 8.84 ล้านบาท ณ สิ้นปี 2548 ปี 2549 และปี 2550 ตามลำดับ
โดยภาษีเงินได้ค้างจ่ายมีจำนวน 10.14 ล้านบาท 8.35 ล้านบาท และ 0.09 ล้านบาท ณ สิ้นปี
2548 ปี 2549 และปี 2550 ตามลำดับ

หนี้สินไม่หมุนเวียนทั้งหมดของบริษัทคือหนี้สินตามสัญญาเช่าซื้อและสัญญาเช่าทางการเงิน
โดยเป็นการเช่าซื้อรถยนต์สำหรับการประกอบธุรกิจและรถยนต์ประจำตำแหน่งของผู้บริหาร
และการเช่าการเงินสำหรับคอมพิวเตอร์มือถือเพื่อให้เช่า โดยมีมูลค่าเท่ากับ 7.87 ล้านบาท 4.06
ล้านบาท และ 4.11 ล้านบาท ณ สิ้นปี 2548 ปี 2549 และปี 2550 ตามลำดับ

ส่วนของผู้ถือหุ้น ณ สิ้นปี 2548 ปี 2549 และปี 2550 เท่ากับ 66.29 ล้านบาท 83.88 ล้านบาท
และ 161.93 ล้านบาท ตามลำดับ ทั้งนี้ส่วนของผู้ถือหุ้นเพิ่มขึ้นอย่างต่อเนื่อง
เนื่องจากบริษัทมีกำไรสุทธิเพิ่มขึ้นทุกปี และมีการเพิ่มทุนจาก 10 ล้านบาท ณ สิ้นปี 2547 เป็น 25
ล้านบาท ณ สิ้นปี 2548 เพื่อนำมาใช้เป็นเงินทุนหมุนเวียนในการขยายธุรกิจ นอกจากนี้ในปี 2549
ที่ประชุมวิสามัญผู้ถือหุ้นครั้งที่ 1/2549 ณ วันที่ 28 สิงหาคม 2549
มีมติพิเศษอนุมัติให้จ่ายหุ้นปันผลในสัดส่วน 1 ต่อ 1.25 หุ้น
เพื่อเตรียมโครงสร้างทุนสำหรับการเข้าจดทะเบียนในตลาดหลักทรัพย์
ทำให้ทุนจดทะเบียนชำระแล้วของบริษัทเพิ่มเป็น 56.25 ล้านบาท
และบริษัทมีการประกาศจ่ายเงินปันผลเป็นจำนวน 18.5 ล้านบาท และสำหรับปี 2550
บริษัทมีการเพิ่มทุนจากการ IPO ในตลาดหลักทรัพย์ MAI จำนวน 18.75
ล้านบาทโดยมีส่วนเกินทุนจากมูลค่าหุ้นจำนวน 49.27 ล้านบาท
และระหว่างปีได้มีการประกาศจ่ายเงินปันผลจำนวน 20.72 ล้านบาท

อัตราส่วนหนี้สินต่อส่วนของผู้ถือหุ้น ณ สิ้นปี 2548 ปี 2549 และปี 2550 เท่ากับ 0.65 เท่า 1.00
เท่า และ 0.47 เท่า ตามลำดับ ณ สิ้นปี 2548 หนี้สินต่อส่วนของผู้ถือหุ้น ลดลงอย่างมีนัยสำคัญ
สาเหตุจากการเพิ่มทุนจาก 10 ล้านบาทเป็น 25 ล้านบาท ประกอบกับเจ้าหนี้การค้าลดลง ส่วน ณ
สิ้นปี 2549 อัตราส่วนหนี้สินต่อส่วนของผู้ถือหุ้นเพิ่มขึ้นจากการเพิ่มขึ้นของเจ้าหนี้การค้า
เงินเบิกเกินบัญชีเพื่อหมุนเวียนในกิจการ และการตั้งยอดเงินปันผลค้างจ่าย สำหรับ ณ สิ้นปี 2550
อัตราส่วนดังกล่าวลดลงเนื่องจากการเพิ่มทุนในตลาดหลักทรัพย์ MAI
ทั้งนี้เมื่อพิจารณาโครงสร้างเงินทุนของบริษัทจะเห็นได้ว่าอัตราส่วนหนี้สินต่อส่วนของผู้ถือหุ้น ณ
ปัจจุบันอยู่ในระดับต่ำ เนื่องจากบริษัทมีนโยบายใช้เงินทุนจากส่วนของผู้ถือหุ้น
ซึ่งทำให้บริษัทคาดว่าจะไม่มีปัญหาในการชำระเงินต้นและดอกเบี้ย
นอกจากนี้เงินเพิ่มทุนจากการเสนอขายหุ้นต่อประชาชน
บริษัทจะนำเงินมาใช้เป็นเงินทุนหมุนเวียนในการขยายกิจการ
ซึ่งจะทำให้บริษัทสามารถเข้าประมูลงานโครงการขนาดใหญ่ของภาครัฐได้มากขึ้น
และจะมีผลทำให้อัตราส่วนหนี้สินต่อส่วนของผู้ถือหุ้นลดลง

  ค่าตอบแทนของผู้สอบบัญชี

กลุ่มบริษัทจ่ายค่าตอบแทนการสอบบัญชีในรอบปีบัญชี 2550 จำนวนเงินรวม 770,000 บาท
โดยแบ่งเป็นค่าสอบบัญชีของบริษัท ไซแมท เทคโนโลยี จำกัด (มหาชน) จำนวน 670,000 บาท
และค่าสอบบัญชีของบริษัท ไซแมท ซอฟท์ จำกัด จำนวน 100,000 บาท

ปัจจัยที่อาจมีผลกระทบต่อการดำเนินงานในอนาคต

ผลกระทบจากการบังคับใช้พระราชบัญญัติค้าปลีก

บริษัทมีลูกค้าหลักเป็นผู้ประกอบการในกลุ่มธุรกิจค้าปลีก คือบริษัท เอก-ชัย ดิสทริบิวชั่น ซิสเทม
จำกัด และบริษัท ซี.พี.เซเว่นอีเลฟเว่น จำกัด (มหาชน)
สัดส่วนยอดขายให้กับลูกค้าทั้งสองรายเทียบกับรายได้จากการขายสำหรับปี 2548 ปี 2549 และปี
2550 เท่ากับร้อยละ 48 ร้อยละ 37 และร้อยละ 61 ตามลำดับ
ทั้งนี้การขยายสาขาของผู้ประกอบการค้าปลีกทุกประเภทจะถูกควบคุมโดยพระราชบัญญัติค้าปลีกค้าส่งในทันทีที่พระราชบัญญัติดังกล่าวมีผลบังคับใช้
โดยการขยายสาขาจะถูกควบคุมจากการพิจารณาของคณะกรรมการกำกับดูแลธุรกิจค้าปลีกค้าส่ง
ซึ่งจะพิจารณาตามความเหมาะสมด้านจำนวนประชากร ผลกระทบต่อชุมชนและสิ่งแวดล้อม เป็นต้น
(สาระสำคัญของร่าง พ.ร.บ.ค้าปลีกค้าส่งอยู่ในส่วนที่ 2 หัวข้อภาวะอุตสาหกรรม)
ผู้บริหารเชื่อว่าการประกาศใช้พระราชบัญญัติดังกล่าวอาจส่งผลให้การเติบโตของรายได้บริษัทอาจชะลอตัวบ้างจากการชะลอการขยายสาขาของลูกค้า
แต่ไม่มากนักเนื่องจากรายได้ของบริษัทที่มาจากธุรกิจค้าปลีก
มิได้มาจากการขยายสาขาของลูกค้าเพียงอย่างเดียว
แต่ยังรวมไปถึงการซื้อสินค้าใหม่เพื่อทดแทนสินค้าเก่าที่ชำรุดหรือหมดสภาพ
ซึ่งปกติแล้วลูกค้าจะซื้อสินค้าใหม่เพื่อเปลี่ยนทุกๆ 5-8 ปี
นอกจากนี้ผู้บริหารมั่นใจว่าจะมีสัดส่วนรายได้จากลูกค้ารายใหม่เข้ามาทดแทน
โดยบริษัทมีการขยายตัวจากสัดส่วนรายได้จากลูกค้าใหม่ที่มิใช่ธุรกิจค้าปลีกในปี 2548 ปี 2549
และปี 2550 เท่ากับร้อยละ 29 ร้อยละ 33 และร้อยละ 5 ตามลำดับ
และปัจจุบันบริษัทได้มีการเตรียมการขยายตลาดไปสู่อุตสาหกรรมการผลิตให้มากยิ่งขึ้น
ซึ่งคาดว่าจะช่วยลดการพึ่งพิงลูกค้าในธุรกิจค้าปลีกได้ในระยะยาว

การลดลงของกำไรต่อหุ้นเนื่องจากจำนวนหุ้นที่เพิ่มขึ้นจากการเพิ่มทุน

ภายหลังจากการเสนอขายหุ้นสามัญเพิ่มทุนต่อประชาชนทั่วไปแล้ว
บริษัทจะมีหุ้นที่ออกและเรียกชำระแล้วจำนวน 75 ล้านหุ้น
ซึ่งจะส่งผลให้อัตรากำไรต่อหุ้นของบริษัทและผลตอบแทนผู้ถือหุ้นของบริษัทลดลง

อย่างไรก็ตามภายหลังจากการเสนอขายหุ้นต่อประชาชน จะทำให้บริษัทมีเงินเข้าไปลงทุนขยายธุรกิจ
ซึ่งบริษัทคาดว่าจะทำให้ผลการดำเนินงานในอนาคตมีการเติบโตอย่างต่อเนื่องและมีกำไรสุทธิเพิ่มขึ้น
ซึ่งจะสามารถลดผลกระทบจากจำนวนหุ้นที่เพิ่มขึ้นจากการเพิ่มทุนนี้